Komisijos ataskaita Tarybai ir Europos Parlamentui - Ataskaita apie pažangą 2000–2005 m. įgyvendinant sąveikos direktyvas (96/48/EC – greitųjų geležinkelių direktyva, 2001/16/EC – paprastųjų geležinkelių direktyva) {SEK(2006) 1418} /* KOM/2006/0660 galutinis */





[pic] | EUROPOS BENDRIJŲ KOMISIJA | Briuselis, 6.11.2006 KOM(2006) 660 galutinis KOMISIJOS ATASKAITA TARYBAI IR EUROPOS PARLAMENTUI Ataskaita apie pažangą 2000–2005 m. įgyvendinant sąveikos direktyvas (96/48/EC – greitųjų geležinkelių direktyva, 2001/16/EC – paprastųjų geležinkelių direktyva) {SEK(2006) 1418} Turinys 1. Įžanga 3 2. Veikla, kurios imamasi pagal direktyvų nuostatas 3 2.1. Komitetas 3 2.2. Jungtinė reprezentacinė grupė ir Europos geležinkelių agentūra 4 2.3. Techninė sąveikos specifikacijos (TSS) 4 2.4. Sąnaudų ir naudos analizė 4 2.5. Suinteresuotųjų šalių bendradarbiavimas 4 2.6. Dalinis Direktyvos 2004/50/EB pakeitimas 5 2.7. Saugos Direktyva 2004/49/EB ir Europos geležinkelių agentūra 5 3. direktyvų perkėlimas į nacionalinius įstatymus 5 3.1. Greitųjų geležinkelių Direktyva 96/48/EB 5 3.2. Paprastųjų geležinkelių Direktyva 2001/16/EB 5 4. Pažanga užtikrinant sąveiką 6 4.1. Transeuropiniai tinklai 6 4.2. Transeuropinės geležinkelių sistemos sąveika 6 4.3. Infrastruktūros ir geležinkelių riedmenų registrai 7 4.4. TSS netaikymas 7 4.5. ERTMS 7 4.6. Notifikuotosios įstaigos ir jų veikla 8 4.7. Standartizavimas 8 5. Išvados ir rekomendacijos 8 Priedai: Komisijos tarnybų darbo dokumentas, kuriame pateikiami ataskaitai skirti šeši priedai. 1. ĮžANGA ŠI ATASKAITA BUVO PARENGTA ATSIžVELGIANT į DIREKTYVOS 96/48/EB 24 STRAIPSNį, KURIAME YRA NUSTATYTA: „Kas dvejus metus Komisija Europos Parlamentui ir Tarybai pateikia ataskaitą apie pažangą, kuri pasiekta įgyvendinant transeuropinės greitųjų geležinkelių sistemos sąveiką.“ Panašiai Direktyvos 2001/16/EB 28 straipsnyje yra nustatyta: „Kas dveji metai, o pirmą kartą – 2005 m. balandžio 20 d. Komisija praneša Europos Parlamentui ir Tarybai apie pažangą, padarytą siekiant transeuropinės paprastųjų geležinkelių sistemos sąveikos.“ Šia ataskaita bus įvykdytas ir vienas, ir kitas minėtas įpareigojimas – t. y. bus parengta viena ataskaita. Ataskaitoje aprašoma dabartinė sąveikos direktyvų būklė, jų perkėlimas į nacionalinę valstybių narių teisę, veikla, kurios imamasi siekiant įvykdyti direktyvų nuostatas, sąveikos pažanga ir būsimi santykiai su savo veiklą 2005 m. pradėjusia Europos geležinkelių agentūra. Ši ataskaita vėliau pateikiama dėl to, kad visas minėtas sudedamąsias dalis nuodugniai ir nuosekliai sutikrinti bei išnagrinėti buvo įmanoma tik per tam tikrą laiką. 2. VEIKLA, KURIOS IMAMASI PAGAL DIREKTYVų NUOSTATAS Greitųjų geležinkelių Direktyva 96/48/EB įsigaliojo 1996 m., o į nacionalinę valstybių narių teisę ji turėjo būti perkelta iki 1999 m. balandžio mėn. Paprastųjų geležinkelių Direktyva 2001/16/EB įsigaliojo 2001 m., o į nacionalinę valstybių narių teisę ji turėjo būti perkelta iki 2003 m. balandžio mėn. 3 ir 4 prieduose yra išsamiai nurodyta, kiek kiekviena valstybė narė minėtų direktyvų nuostatų yra perkėlusi į nacionalinę teisę. Transeuropinio geležinkelių tinklo taikymo sritis yra aprašyta Europos Parlamento ir Tarybos sprendime 1692/96/EB, pateikiančiame Bendrijos gaires dėl transeuropinio transporto tinklo plėtros, su pakeitimais, 2004 m. padarytais Sprendimu 884/2004/EB. 2.1. Komitetas Pagal Direktyvos 96/48/EB 21 straipsnį buvo įsteigtas valstybių narių atstovų komitetas. Komiteto darbo tvarkos taisyklės, priimtos 1997 m. spalio mėn., 2002 m. balandžio mėn. buvo pakeistos ir priimtos siekiant išplėsti Komiteto veiklos sritį, t. y. ji turi apimti tas užduotis, kurias reikia vykdyti pagal Direktyvą 2001/16/EB. Šis komitetas taip pat imasi veiklos pagal Direktyvos 2004/49/EB dėl saugos Bendrijos geležinkeliuose 27 straipsnį. Išplėtus šio komiteto įgaliojimus (jis gali svarstyti geležinkelių saugos klausimus), geriau sujungiami į visumą saugos ir sąveikos reikalavimai. Ilgainiui ši galimybė leistų parengti vieną sąveikos ir saugos taisyklių rinkinį, kurį galėtų naudoti visa geležinkelių sistema. 2.2. Jungtinė reprezentacinė grupė ir Europos geležinkelių agentūra 1996 m. pabaigoje Europos geležinkelių sąveikos asociacija (AEIF) buvo paskirta vykdyti jungtinės reprezentacinės grupės, įsteigtos pagal Direktyvą 96/48/EB, veiklą. Europos geležinkelių agentūra imasi vykdyti AEIF veiklą ir nuo 2006 m. rengs visų būsimų TSS projektus. 2006 m. vasario mėnesį agentūrai pirmą kartą buvo suteikti įgaliojimai pagal paprastųjų geležinkelių direktyvos nuostatas parengti trečiąjį TSS rinkinį. 2.3. Techninė sąveikos specifikacijos (TSS) Pagal greitųjų geležinkelių Direktyvą 96/48/EB buvo parengtos penkios TSS, kurios įsigaliojo 2002 m. gegužės mėnesį (žr. šios ataskaitos 2 priedą). Šiuo metu šios TSS yra persvarstomos; manoma, kad galutinė svarstomų tekstų redakcija, dėl kurios komitetas galėtų balsuoti, turėtų būti pateikta 2006 m. viduryje, o Komisija tuos tekstus nustatyta tvarka priimtų 2006 m. pabaigoje. Pirma svarbiausių TSS grupė, kurią Komisija pagal paprastųjų geležinkelių Direktyvą 2001/16/EB priėmė 2005–2006 m., aprašyta šios ataskaitos 2 priede. Ne tokios svarbios TSS, kurias parengė AEIF – tai pasiūlytosios Saugos geležinkelių tuneliuose ir Riboto judrumo asmenų prieigos TSS. Pirma projektai jau yra parengti ir jie svarstomi. Rengiant pagrindines ir ne tokias svarbias TSS paaiškėjo, kad tam tikri paprastiesiems ir greitiesiems geležinkeliams bendri reikalavimai nėra susiję su geležinkelio linija važiuojančio transporto greičiu: zona, kurioje sklinda triukšmas, geležinkelių transporto eismo organizavimas ir valdymas, sauga geležinkelio tuneliuose ir riboto judrumo asmenys. Ateityje būtų tikslinga svarstyti, ar nevertėtų sujungti tam tikrų TSS, jeigu jos nėra susijusios su geležinkelių transporto eismo greičiu, nes tada būtų įmanoma sumažinti su teisės aktų priėmimu susijusių dokumentų kiekį ir geležinkelių sistemas įvertinti „bendros sistemos“ atžvilgiu, siekiant sumažinti bendras sąnaudas ir padidinti gaunamą naudą. 2.4. Sąnaudų ir naudos analizė Pagal Direktyvų 2001/16/EB ir 96/48/EB 6 straipsnio 4 dalį prie visų TSS turi būti pridedama sąnaudų ir naudos analizė. Valstybės narės yra įpareigojamos prisidėti prie šios veiklos, t. y. jos turi pateikti reikalingus duomenis. Minėtas dalyvavimas yra reikalingas, nes išsamią informaciją apie geležinkelių sistemos struktūrą ir veikimą galima gauti tik nacionaliniu lygiu ir valstybė narė prisideda prie minėtos veiklos, užtikrinama, kad TSI būtų įgyvendinama išsamiai ir be jokių išlygų. 2.5. Suinteresuotųjų šalių bendradarbiavimas Abiejų sąveikos direktyvų 6 straipsnio 8 dalyje yra nustatyta, kad tobulinant TSS turi būti tariamasi su socialiniais partneriais. Šio reikalavimo buvo laikomasi tobulinant visas paprastųjų geležinkelių TSS ir persvarstant greitųjų geležinkelių TSS. Su socialiniais partneriais buvo tariamasi dalyvaujant Socialinio dialogo komiteto, įsteigto pagal Komisijos sprendimą 98/500/EB, veikloje. Patirtis, nepaisant pradinių sunkumų, kurių iškilo AEIF pradėjus bendradarbiauti su socialiniais partneriais, įrodė, kad procesas plėtojamas visiems naudinga linkme, procesas užtikrina naudingą indėlį ir kad jis prisideda užtikrinant aukštesnę TSS kokybę. Be to, rengiant TSS buvo atsižvelgiama į naudotojų pageidavimus, t. y. AEIF surengė konsultacijas kaip nustatyta abiejų direktyvų 6 straipsnio 7 dalyje. 2.6. Dalinis Direktyvos 2004/50/EB pakeitimas Europos Parlamentas ir Taryba 2000 m. gegužės mėn. rezoliucijoje paprašė Komisijos pateikti Direktyvos 96/48/EB pataisas, siekiant šią direktyvą suderinti su Direktyva 2001/16/EB. Dėl to 2004 m. balandžio mėn. buvo priimta Direktyva 2004/20/EB – antrojo geležinkelių dokumento rinkinio dalis – iš dalies pakeičianti Direktyvas 96/48/EB ir 2001/16/EB. Valstybės narės šią direktyvą į nacionalinius įstatymus turi perkelti iki 2006 m. gegužės 1 d. Pagrindinės šios direktyvos nuostatos yra pateiktos 2 priede. Minėtos nuostatos buvo sėkmingai įgyvendintos priimtoms TSS ir tobulinamoms ir persvarstomoms TSS. 2.7. Saugos Direktyva 2004/49/EB ir Europos geležinkelių agentūra Saugos direktyvoje numatomos suderinto Europos požiūrio į saugą nuostatos ir nurodomos nacionalinės saugos institucijos, atsakingos saugos reglamentavimą, ir nacionalinės avarijų tyrimo įstaigos. Reglamentu 881/2004/EB įsteigiama agentūra, atsakinga už būsimą TSS tobulinimą, sąveikos kontrolę ir specialų saugos priemonių, nustatytų Direktyvoje 2004/49/EB, tobulinimą. Agentūra, vykdydama savo veiklą minėtose srityse, saugą vis glaudžiau laipsniškai susies su TSS. 3. DIREKTYVų PERKėLIMAS į NACIONALINIUS įSTATYMUS 3.1. Greitųjų geležinkelių Direktyva 96/48/EB Visos valstybės narės, kuriose yra geležinkelių sistema, išskyrus Slovakiją, įgyvendino Direktyvą 96/48/EB ir pranešė apie jos perkėlimą į nacionalinius įstatymus. Komisija Slovakijai pradėjo taikyti teisės aktų pažeidimo procesą. Kipras ir Malta, atsižvelgiant į Europos Teisingumo Teismo jurisprudenciją[1], nors šios valstybės narės neturi geležinkelių sistemos, sąveikos direktyvas yra įpareigotos perkelti į nacionalinius įstatymus. Tačiau Komisija šiuo metu nagrinėja padėtį ir gali, jeigu reikės, svarstyti, ar nereikėtų pradėti teisės aktų pažeidimo proceso. 3.2. Paprastųjų geležinkelių Direktyva 2001/16/EB Įsigaliojus paprastųjų geležinkelių Direktyvai 2001/16/EB sąveikiosios geležinkelių sistemos taikymo sritis ėmė atitikti apibrėžtąją Komisijos sprendime 1692/96/EB. Visos valstybės narės, kuriose yra geležinkelių sistema, įgyvendino Direktyvą 2001/16. 3 ir 4 prieduose yra išvardytos nacionalinės dviejų direktyvų įgyvendinimo priemonės. 4. PAžANGA UžTIKRINANT SąVEIKą 4.1. Transeuropiniai tinklai Pagrindinis transeuropinio tinklo (transporto infrastruktūra) tikslas – užtikrinti sąveiką ir tai, kad pirmenybiniai geležinkelių projektai atitiktų greitųjų ir paprastųjų geležinkelių direktyvų nuostatas. Valstybės narės, jeigu jos pageidautų, kad minėtiems projektams būtų skirtas Bendrijos finansavimas, turi patvirtinti, jog jos laikosi sąveikos direktyvų, arba paaiškinti, jog pagal Direktyvos 96/48/EB ir Direktyvos 2001/16/EB 7 straipsnyje nustatytas specialias sąlygas buvo suteikta teisė taikyti nukrypti leidžiančią nuostatą. 4.2. Transeuropinės geležinkelių sistemos sąveika Valstybės narės turi laikytis greitųjų geležinkelių TSS pagrindinių parametrų, išskyrus kontrolės ir valdymo posistemių parametrus. Vadinasi, nors sąveikiųjų traukinių eismą ir būtų įmanoma organizuoti, jeigu būtų atsižvelgiama į infrastruktūros charakteristikas, tačiau tam geležinkelių riedmenyse reikėtų sumontuoti atskirų valstybių narių kontrolės ir valdymo posistemių įrangą. Tačiau nėra pašalintos kitos kliūtys, trukdančios užtikrinti greitųjų geležinkelių sistemos traukinių sąveiką, pvz., geležinkelių kelio vėžės plotis, elektros energijos, naudojamos geležinkelių traukos riedmenims, skirtingos įtampos ir didžiausia ašies apkrova. Šiais atvejais TSS numatoma nuostata „Specifinis atvejis“. Siekiant modifikuoti minėtas sistemas, kad jos atitiktų TSS nuostatas, reikia priimti nacionalinį sprendimą ir jį priimant turėtų būti atsižvelgiama į sąveikiojo eismo teikiamus pranašumus ir nacionalinių sistemų techninės priežiūros sąnaudas. Visose valstybėse narėse, jei tai geležinkelio kelio (bėgių) vėžės plotis, išskyrus Airiją, Suomiją, Portugaliją, Ispaniją, Estiją, Latviją ir Lietuvą, naudojamas standartinio 1435 mm vėžės pločio geležinkelio kelias. Išeitis buvo surasta, ką daryti su traukiniais, kuriems tenka važiuoti skirtingo vėžės pločio geležinkelio keliais, tačiau numatytas priemones įgyvendinti yra brangu, ir kertant sieną tam tikrais atvejais sugaištama daug laiko. Minėtose valstybėse narėse nutiestos I kategorijos greitųjų geležinkelių linijos (tinkamos važiuoti ne mažesniu nei 250 km/h greičiu), t. y.: Greitųjų geležinkelių linijų ilgis 1996 m. sausio 1 d. 2.409km 1996–2002 m. nutiestų greitųjų geležinkelių linijų ilgis 1.281km Visas greitųjų geležinkelių linijų ilgis 2002 m. 3690 km Be to, buvo nustatyta, kad tiesiamų arba numatytų tiesti greitųjų geležinkelių linijų ilgis 2002 m. buvo 8417 km, tačiau į šį skaičių buvo įtrauktos II[2] ir III[3] kategorijų geležinkelio linijos. Nuo 2002 m. padėtis yra pasikeitusi, nes buvo persvarstyta transeuropinių tinklų taikymo sritis, valstybės narės iš naujo suskirstė kategorijomis greitųjų geležinkelių linijas, įsigaliojo naujos greitųjų geležinkelių sistemos TSS, ir dėl to reikia dar kartą išsamiai išnagrinėti situaciją. Dėl to, kad ne visos paprastųjų geležinkelių TSS kol kas yra įsigaliojusios, šiandien neįmanoma įvertinti minėtų TSS įtakos paprastųjų geležinkelių sistemai ir kitame etape reikėtų atlikti išsamų tyrimą. Reikėtų pabrėžti, kad agentūra yra įpareigota kas dvejus metus pateikti ataskaitą apie pažangą užtikrinant sąveiką. 4.3. Infrastruktūros ir geležinkelių riedmenų registrai Sąveikos direktyvose yra nustatyta, kad valstybės narės turi kasmet skelbti ir atnaujinti nacionalinius infrastruktūros ir geležinkelių riedmenų registrus. Šie nacionaliniai registrai – tai tikslūs duomenys apie kiekvienos valstybės narės pažangą užtikrinant sąveiką, kuriuos reikia pateikti agentūrai. 2003 m. sausio mėn. buvo pateiktas infrastruktūros ir geležinkelių riedmenų registrų struktūros pavyzdys, o paprastųjų geležinkelių sistemos svarbiausių TSS grupėje ir persvarstytose greitųjų geležinkelių sistemos TSS bus išdėstyti reikalavimai, apibūdinantys minėtuose registruose pateiktinus duomenis. Buvo nustatyta, kad visų registrų sąsajos ir tų registrų sąveika – tai klausimas, kurį išsamiau turi nagrinėti agentūra. 4.4. TSS netaikymas Sąveikos direktyvose numatyta nuostata (Direktyvos 96/48/EB ir Direktyvos 2001/16/EB su pakeitimais, padarytais Direktyva 2004/50/EB, 7 straipsnyje), leidžianti netaikyti TSS. Valstybės narės Komisijai ir komitetui turi pranešti apie visas numatomas taikyti nukrypti leidžiančias nuostatas ir, jei tai specialūs atvejai, Komisija spręs, leisti taikyti nukrypti leidžiančias nuostas ar neleisti. 2005 m. komitetas parengė 7 straipsnio aiškinimo rekomendacijas ir nukrypti leidžiančioms nuostatoms taikytiną procedūrą. Tam tikrais atvejais buvo suteikti leidimai taikyti nukrypti leidžiančias nuostatas ir tie atvejai yra išvardyti 6 priede. Komisija, kuriai padeda komitetas, reguliariai persvarstys nukrypti leidžiančias nuostatas, o agentūra kontroliuos pažangą užtikrinant geležinkelių tinklo sąveiką. 4.5. ERTMS Nuo 2003 m. kovo mėn. visose naujose greitųjų geležinkelių linijose turi būti sumontuota ERTMS įranga, o 2006 m. rugsėjo mėn. įsigaliojus paprastųjų geležinkelių TSS – visuose naujuose paprastųjų geležinkelių ruožuose, kurie laikomi pirmenybiniais projektais, taip pat turi būti sumontuota ERTMS įranga. 2005 m. kovo mėn. Komisija susitarė su pagrindinėmis suinteresuotomis geležinkelių sektoriaus šalimis dėl susitarimo memorandumo, kuriuo Komisija įsipareigoja padėti valstybėms narėms sparčiai įdiegti ERTMS. Tačiau sistema būtų diegiama lėtai, jeigu tas darbas būtų atliekamas tik pagal teisės aktus ir tais atvejais, kai diegti privaloma pagal teisės aktus, nors veiklą vykdant minėtu būdu sąnaudos būtų mažesnės. Dėl to geležinkelių sistemas iš tikrųjų sujungti pavyktų per daugelį metų ir kompanijos bei tinklai, kuriuose pirmiausia būtų įdiegta minėta įranga, ilgą laiką patirtų išlaidų, kurių rastųsi naudojant kelių tipų įrangą (ERTMS ir nacionalinę įrangą). Komisija, siekdama kompensuoti minėtas išlaidas ir paskatinti pirmąjį tos įrangos diegėją, pasiūlė kompensuoti ne daugiau nei 50 % minėtos sąveikosios sistemos diegimo sąnaudų. Šis svarus akstinas – daugiausia dėmesio skiriama tam, kad diegimas būtų užbaigtas per kuo trumpesnį laiką – būtinas tam, jog sistema būtų pradėta diegti kuo greičiau. 4.6. Notifikuotosios įstaigos ir jų veikla Notifikuotosios įstaigos yra atsakingos už tai, kad būtų įvertinta, ar posistemiai atitinka TSS. Valstybės narės yra atsakingos už minėtų įstaigų skyrimą pagal Direktyvų 96/48/EB ir 2001/16/EB 20 straipsnio 2 dalį. Vadovaujant Įmonių GD per pirmąjį posėdį, kuris buvo surengtas 2000 m. gruodžio mėn., buvo įsteigta notifikuotosioms įstaigoms skirta derinimo grupė – NB Rail. Notifikuotosios įstaigos reguliariai rengia posėdžius, kuriuose tariasi dėl bendrų veiklos metodų ir koordinavimo. Direktyvoje 96/48/EB yra nurodytos 27 notifikuotosios įstaigos. Direktyvoje 2001/16/EB yra nurodytas 15 notifikuotųjų įstaigų. Jei tai greitųjų geležinkelių sistema, visos notifikuotosios įstaigos, apie kurias buvo pranešta Komisijai, atitinka pagrindinius Direktyvos 96/48/EB priede nustatytus kriterijus, tačiau papildomi kriterijai ir procedūros, kurių reikia laikytis siekiant tapti notifikuotąja įstaiga, gerokai skiriasi valstybėse narėse. Šis klausimas turi būti išsamiai apsvarstytas komitete, ypač tada, kai paskelbus paprastųjų geležinkelių sistemos TSS, NB Rail grupės veikla prasiplės ir į tą grupę bus priimta naujų narių. Direktyvoje 2004/50/EB buvo nustatyti griežtesni kriterijai, kuriuos turi atitikti notifikuotosios įstaigos, t. y. jos turi būti nepriklausomos nuo valstybių narių valdžios institucijų, notifikuotosioms įstaigoms suteikiančių leidimus pradėti teikti paslaugas. 4.7. Standartizavimas Kol kas 1997–2005 m. buvo paskelti 47 suderintieji standartai, susiję su Direktyva 96/48/EB. Nors kol kas nėra paskelbta nei vieno su Direktyva 2001/16/EB susijusios suderintojo standarto, šiuo metu rengiama keletas standartų, kurie turėtų būti paskelbti 2007 m. 5. IšVADOS IR REKOMENDACIJOS Greitųjų geležinkelių tinklo sąveikos direktyva šiuo metu yra tinkamai užbaigta ir visiškai įgyvendinta (išskyrus Slovakiją) bei buvo sukaupta vertingos patirties įgyvendinant TSS, įvertinant TSS atitiktį ir greitųjų geležinkelių tinklo kūrimo pažangą. Komisija šiuo metu bylą dėl Slovakijos yra perdavusi Teisingumo Teismui. Paprastųjų geležinkelių tinklo sąveikos direktyvoje buvo išplėsta sąveikiojo geležinkelio tinklo taikymo sritis; direktyva šiuo metu yra įgyvendinta Bendrijoje ir manoma, kad pirma TSS grupė įsigalios 2006 m. viduryje. Sąnaudų ir naudos analizė, kuri pateikiama su TSS – tai labai svarbi veikla, leidžianti numatyti visą TSS poveikį. Valstybės narės turėtų būti skatinamos kuo ankstesniame etape pradėti bendradarbiauti su agentūra rengiant TSS. Ateityje būtų tikslinga svarstyti, ar nevertėtų sujungti greitųjų ir paprastųjų geležinkelių sistemų tam tikrų TSS, nes tada būtų įmanoma sumažinti su teisės aktų priėmimu susijusių dokumentų kiekį ir geležinkelių sistemas įvertinti „bendros sistemos“ atžvilgiu, siekiant sumažinti bendras sąnaudas ir padidinti gaunamą naudą. Siekiant paprastumo ir veiksmingesnio reguliavimo taip pat svarstoma galimybė sujungti abi sąveikos direktyvas. Leidimų taikyti nukrypti leidžiančias nuostatas, kurios susijusios su TSS, kontrolė – svarbi komiteto veikla, nes nukrypti leidžiančių nuostatų taikymo sritis ir tų nuostatų kiekis turi tiesioginės įtakos užtikrinant sąveiką. Kita ataskaita apie pažangą užtikrinant sąveiką, kurią rengiant būtų atsižvelgiama į nacionaliniuose geležinkelių riedmenų ir infrastruktūros registruose pateiktą informaciją, parengs Europos geležinkelių agentūra ir pirmoji iš tų ataskaitų bus pateikta 2007 m. [1] Byla C-372/00, Komisija prieš Airiją [2001] Rink. p.I-10303 [2] specialiai modernizuotos greitųjų geležinkelių linijos, pritaikytos maždaug 200 km/h greičiui [3] specialiai modernizuotos greitųjų geležinkelių linijos, kurioms dėl topografinių, su reljefu arba miesto planavimu susijusių apribojimų yra būdingos tam tikros ypatybės (kiekvienai geležinkelio linijai nustatomas kitoks greitis)